SA digitaki tale o Pio Tuwai me maliwai ira na lewe 19 na dauqito me vaka sa kacivaka o Ben Ryan, na dau ni veivakatavuli ni matatimi ni Vodafone Fiji ni oti na sotasota ni Marist Sevens e na macawa sa oti.
Era sa na vakarautaki tiko na sa digitaki oqo ki na sotasota levu ka namaki mai Hong Kong e na mua ni vula oqo kei na kena ka tarava mai Javani.
Me vaka ni se qai lesu ga mai Sri Lanka o Tuwai e na nona qito voli mai kea, e laurai ni via levu na yagona ka berabera vakalailai.
Ia, e kaya o Ryan ni na vinakati me na gumatuataka o Tuwai na vakaukauwa yago me rawa ni yacova na i vakatagedegede ni tuvaki ni yago e gadrevi vua.
Dina ni vaka oqori na veika e raica o Ryan, ia, e vakasakiti dina na nona vakaitavitaki koya tiko e na timi ni Tokatoka Westfield Babas e nasotasota ni Marist Sevens.
Dau vakavuqa mera qoroqoro ka kaila na sarasara ena i vukivuki e dau kilai tani kina o Tuwai, ka vakabibi mai vua e dua na i yatu e liu.
Ratou a digitaki talega e leweva na gone vou e na mua ni macawa sa oti, aya ko Inia Saravanua, Kitione Taliga, Abele Yalayalatabua, kei Josaia Wini.
Kena i kuri oqori o iratou na lewe 12 ka lewe ni timi ki Welligton kei Las Vegas.
Ratou sa tekivu keba vata tiko na cauravou e na Tusiti ni macawa oqo mai na Uprising mai Pacific Harbour ka namaki me na musuki sobu na i wiliwili oqori ki na 16 e na Vakaraubuka oqo ni bera nira vakacagicagi vakalailai e na mua ni macawa ki na nodra dui vale.
E namaki me na qai kacivaka o Ryan na yacadratou na lewe 12 sa vakadeitaki e na macawa mai oqo.
E dua ka sa dei tu na nona i tutu ki na sotaosta levu e rua oqo o Samisoni Viriviri, ka tiko mai Varanise ka na qai laki lewena na timi e na gauna e ratou sa na gole yani kina ki Hong Kong.
Timi ni Vodafone Fiji : Emosi Mulevoro, Inia Saravanua, Savenaca Rawaca, Semi Kunatani, Seremaia Tuwai, Sitiveni Waqa, Vatemo Ravouvou, Viliame Mata. Isake Katonibau, Jasa Veremalua, Abele Yalayalatabua, Amenoni Nasilasila, Apisai Domolailai,,Josaia Wini, Kitione Taliga, Manu Lagai, Osea Kolinisau, Pio Tuwai kei Samisoni Viriviri,Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn